ข้อมูลข่าวสารการพัฒนาองค์กรที่เกี่ยวข้องกับการประเมิน ITA ประจำปีงบประมาณ พ.ศ. 2569
             เมื่อวันที่  5  พฤษภาคม 2569 เวลา 09.30 น.  ณ ห้องประชุมองค์การบริหารส่วนตำบลพลสงคราม  ได้ดำเนินการประชุมประจำเดือน มีนาคม 2569  ซึ่งเป็นการประชุมชี้แจงการดำเนินงานตามอำนาจหน้าที่ และงานภารกิจจากสำนัก/กองต่าง ๆ ในหน่วยงานได้แจ้งปฏิทินและหลักเกณฑ์การประเมินคุณธรรมและความโปร่งใสหน่วยงานภาครัฐ (Integrity and Transparency Assessment: ITA) ประจำปีงบประมาณ พ.ศ.2569  และได้ร่วมกันพิจารณาทบทวนผลการประเมิน ITA ในปีที่ผ่านมา วิเคราะห์จุดแข็ง จุดอ่อน และกำหนดแนวทางการปรับปรุงพัฒนาในประเด็นสำคัญ การเปิดเผยข้อมูลสาธารณะ (Open Data) การป้องกันการทุจริต การส่งเสริมคุณธรรมจริยธรรม และการให้บริการประชาชนอย่างโปร่งใสและเป็นธรรม องค์การบริหารส่วนตำบลพลสงคราม  มุ่งมั่นในการพัฒนาองค์กร ให้มีความโปร่งใส ตรวจสอบได้ และยึดมั่นในหลักธรรมาภิบาลเพื่อสร้างความเชื่อมั่นให้กับประชาชนและผู้มีส่วนได้ส่วนเสียทุกภาคส่วนอย่างยั่งยืน

